ΕΡΓΑΣΙΑ 2 :

ΜΕΛΕΤΗ ΠΕΡΙΒΑΛΛΟΝΤΟΣ :

ΚΑΤΑΣΤΗΜΑ ΚΑΙ ΣΥΝΑΛΛΑΓΕΣ

Το μάθημα αυτό είναι συνέχεια του προηγούμενου , που αναφερόταν στο πώς είναι οργανωμένη μια πόλη. Τώρα θα μιλήσουμε για τα καταστήματα, τα προΙόντα και τις συναλλαγές.

Ας σκεφτούν τα παιδιά ποιες είναι οι πρώτες 2 βασικές ανάγκες του κάθε ανθρώπου στη ζωή : τροφή, ρουχισμός (εκπαίδευση, εργασία , πολιτισμός, ψυχαγωγία κλπ τις αφήνουμε για αργότερα, επειδή είναι αφηρημένες έννοιες). Πού μπορούμε να καλύψουμε τις ανάγκες μας για αγορά τέτοιων προϊόντων : στα καταστήματα.

Να περιγράψουν ένα κατάστημα : είσοδος, υπάλληλοι, διάδρομοι, ράφια, προϊόντα, ταμείο, αγοράζω.

Να πουν ποια προϊόντα μπορούμε να βρούμε σε ένα κατάστημα. Να τα συγκρίνουν μεταξύ τους ως προς το είδος και να τα ομαδοποιήσουν σε τρόφιμα, είδη καθαριότητας, ρουχισμό.

Τι χρειαζόμαστε για να αγοράσουμε ένα προϊόν; Χρήματα - λεφτά (ευρώ), που τα πληρώνουμε στο ταμείο. Τα χρήματα είναι χάρτινα και κέρματα. Αυτά , που θα χρησιμοποιήσουμε στις εργασίες είναι το 1 ευρώ, τα 2 ευρώ, τα 5 ευρώ, και τα 10 ευρώ.

Γιατί η ταμίας μας επιστρέφει χρήματα; Πώς λέμε τα χρήματα αυτά; (ρέστα)

Να ζωγραφίσουν ένα κατάστημα. (και τα **προνήπια**)

ΓΛΩΣΣΑ

Θα εργαστούμε με δισύλλαβες κυρίως λέξεις, που έχουν σχέση με το θέμα μας : ράφι, λεφτά, κέρμα , ρέστα και ακόμη αγορά, ταμείο (χωρίς να μας ενδιαφέρει στο σημείο αυτό η ορθογραφία (δηλαδή το ταμείο, μπορούν να το γράψουν μόνο με ι).

Ζητούμε να τις γράψουν.

Να σκεφτούν μια ιστορία, που να περιλαμβάνει τις λέξεις αυτές. (και τα **προνήπια**)

ΜΑΘΗΜΑΤΙΚΑ

1. Ποιο ράφι έχει τα περισσότερα και τα λιγότερα προΙόντα; Μετρήστε και γράψε δίπλα σε κάθε ράφι πόσα προϊόντα έχει με αριθμό.
2. Η μαμά μου έδωσε 5 ευρώ σε κέρματα (2 +2 +1). Μου είπε να αγοράσω ένα ψωμί, που κάνει 1 ευρώ, 1 κουτί καφέ, που κάνει 2 ευρώ κι ένα παγωτό, που κάνει 2 ευρώ.

Μου φτάνουν τα χρήματα;

Στο επόμενο μάθημα θα ασχοληθούμε και με πιο πολύπλοκες συναλλαγές.